CELEX: 52012PC0619
Language: hu
Date: 2012-10-19
Title: Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Finnország „EGF/2012/006 FI/Nokia Salo” referenciaszámú kérelme)

|
			
		
		
		52012PC0619
		
			Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Finnország „EGF/2012/006 FI/Nokia Salo” referenciaszámú kérelme) /* COM/2012/0619 final */
			
				
		
		
			
			   	INDOKOLÁS
A költségvetési fegyelemről és a
pénzgazdálkodás hatékonyságáról és eredményességéről szóló, az Európai
Parlament, a Tanács és a Bizottság között létrejött, 2006. május 17-i
intézményközi megállapodás[1]
28. pontja a pénzügyi keret vonatkozó fejezeteinek felső korlátain
felül, egy rugalmassági mechanizmus révén, legfeljebb évi
500 millió EUR erejéig lehetővé teszi az Európai Globalizációs
Alkalmazkodási Alap (a továbbiakban: EGAA) igénybevételét.
Az Alapból való hozzájárulásokra vonatkozó
szabályokat az Európai Globalizációs Alkalmazkodási Alap létrehozásáról szóló,
2006. december 20-i 1927/2006/EK európai parlamenti és tanácsi
rendelet[2]
tartalmazza.
2012. július 4-én Finnország a Nokia
plc (Salo) vállalatnál történt elbocsátásokat követően „EGF/2012/006
FI/Nokia Salo” referenciaszámmal kérelmet nyújtott be az EGAA-ból igénybe
vehető pénzügyi hozzájárulás iránt.
A kérelem alapos vizsgálata után a Bizottság
az 1927/2006/EK rendelet 10. cikke alapján megállapította, hogy a
pénzügyi hozzájárulásnak a rendeletben megállapított feltételei teljesülnek.
A KÉRELEM ÖSSZEFOGLALÁSA ÉS ELEMZÉS
 Főbb adatok: ||   
 EGAA-referenciaszám || EGF/2012/006 
 Tagállam || Finnország 
 2. cikk || a) 
 Elsődlegesen érintett vállalat || Nokia plc (Salo) 
 Beszállítók és az ellátási lánc következő szintjein álló termelők száma || 0 
 Referencia-időszak || 2012.3.1–2012.7.1. 
 A személyre szabott szolgáltatások kezdetének időpontja || 2012.2.29. 
 A kérelem benyújtásának időpontja || 2012.7.4. 
 A referencia-időszakban elbocsátott munkavállalók száma || 1 000 
 A referencia-időszak előtt és után elbocsátott munkavállalók száma || 0 
 Összes támogatható elbocsátás || 1 000 
 Az intézkedés által várhatóan érintett, elbocsátott munkavállalók száma || 1 000 
 A személyre szabott szolgáltatásokhoz kapcsolódó kiadások (EUR) || 10 273 000 
 Az EGAA végrehajtásához kapcsolódó kiadások[3] (EUR) || 419 000 
 Az EGAA végrehajtásához kapcsolódó kiadások (%) || 3,92 
 Teljes költségvetés (EUR) || 10 692 000 
 EGAA-hozzájárulás EUR-ban (50 %) || 5 346 000 
1.                      
A kérelmet 2012. július 4-én nyújtották
be a Bizottságnak, és 2012. augusztus 21-ig további információkkal
egészítették ki.
2.                      
A kérelem az 1927/2006/EK rendelet 2. cikkének
a) pontja szerint eleget tesz az EGAA igénybevételéhez szükséges
feltételeknek, és benyújtása a rendelet 5. cikkében említett 10 hetes
határidőn belül megtörtént.
Az elbocsátások és a
világkereskedelemben a globalizáció hatására bekövetkezett fő strukturális
változások közötti kapcsolat
3.                      
Az elbocsátások és a világkereskedelemben a
globalizáció hatására bekövetkezett jelentős strukturális változások
közötti kapcsolat bizonyítása érdekében Finnország azzal érvel, hogy a Nokia, a
Nokia Siemens Networks, szinte az összes alvállalkozó és az érintett régiók
jelenlegi nehézségei 2011 februárjáig nyúlnak vissza. A Nokia akkor
jelentős változást jelentett be a vállalat stratégiáját illetően, és
széles körű együttműködésbe kezdett a Microsofttal azzal a céllal,
hogy a Nokia elsődlegesen a Microsoft Windows Phone-t használja
okostelefonjai operációs rendszereként, ugyanakkor 2016 végéig megtartsa saját
Symbian operációs rendszerét az alacsonyabb árkategóriájú telefonok szoftverplatformjaként.
A Symbian operációs rendszerrel üzemelő telefonok iránti kereslet
időközben jelentősen visszaesett, ezért a Symbian rendszerre irányuló
fejlesztési és karbantartási tevékenységet meg fogják szüntetni.
4.                      
A szándék arra irányult, hogy a Nokia salói üzemét tovább
üzemeltessék, miközben a vállalat személyi állományát a világszerte
működő telephelyeken körülbelül 12 %-kal csökkentik. Ezzel
összefüggésben 2011 szeptemberében bezárták a Romániában, Kolozsváron
működő üzemet, amelyre vonatkozóan egy másik EGAA-kérelmet nyújtottak
be[4]. A Nokia Siemens Networks szintén nagy
léptékű elbocsátásokat jelentett be 2011 novemberében. 2012. március
22-én nyilvánosságra hozták a Nokia salói üzemét érintő létszámcsökkentést,
amely az összesen 1700 munkavállaló közül 1000 főt érintett. Máris további
elbocsátásokat terveznek, és Finnország várhatóan újabb kérelmet fog benyújtani
a következő elbocsátási hullámra vonatkozóan.
5.                      
A létszámcsökkentés legfőbb oka az, hogy az
ágazaton belül funkciókat helyeznek át Európán kívüli harmadik országokba. A
mobiltelefonok összeszerelését, amit korábban Salóban és Kolozsváron végeztek,
kihelyezték Ázsiába (Kínába, Dél-Koreába, Indiába és Vietnamba, ahol új Nokia
üzem épül). Az alkatrészek gyártását és az alvállalkozók által végzett gyártást
már áthelyezték Európán kívülre. A gyártásban már bekövetett irányváltásnak
megfelelően a tervezést és a termékfejlesztést is kihelyezték vagy
kihelyezik.
6.                      
A Nokia azt tervezi, hogy az eszközök
összeszerelését áthelyezi az Ázsiában lévő üzemeibe, ahol
alkatrész-beszállítóinak legtöbbje működik. Az összeszerelési tevékenység
Ázsiába való áthelyezésének célja az eszközök piacra kerülésének meggyorsítása.
Azzal, hogy az alvállalkozókhoz közelebb működik, a Nokia gyorsabban tudja
majd piacra vinni új fejlesztéseit, és javítani tudja versenyképességét. A
Nokia pozíciója jelenleg romlóban van legfontosabb piacain, Kínában és
Indiában, ahol számos, olcsó telefonokat gyártó vállalat növeli piaci
részesedését.
7.                      
Az elektronikai és elektrotechnikai ágazat fejlődése
csúcsán több mint 60 000 embernek biztosított munkát Finnországban, de
2012 végére ez a szám 50 000-re fog csökkenni. Ugyanakkor az ebben az
ágazatban tevékenykedő vállalatok harmadik országokban működő
leányvállalatainál növekedett a személyi állomány, ami egyértelműen
mutatja, hogy funkciókat helyeznek ki, különösen Ázsiába.
Finnországi
személyi állomány
 Külföldi
leányvállalatok személyi állománya
8.                      
A mobiltelefon-ágazat már számos EGAA-kérelem
tárgyát képezte, ezek mindegyike a kereskedelemhez kapcsolódó globalizáción
alapult[5].
Az elbocsátások számának igazolása és a
2. cikk a) pontjában előírt kritériumok teljesítése
9.                      
Finnország e kérelmet az 1927/2006/EK rendelet
2. cikkének a) pontjában meghatározott beavatkozási kritériumok
alapján nyújtotta be, amelyek szerint az alapból akkor lehet támogatást
nyújtani, ha egy négy hónapos időszak alatt egy tagállamban
működő vállalattól – beleértve annak beszállítóit és az ellátási lánc
következő szintjein álló termelőket – legalább 500 munkavállalót
elbocsátanak.
10.                  
A kérelem arra hivatkozik, hogy a
2012. március 1-jétől 2012. július 1-jéig terjedő
négy hónapos referencia-időszakban 1000 személyt bocsátottak el a Nokia
plc (Salo) vállalattól. További elbocsátások várhatók mind a Nokiánál, mind
alvállalkozóinál; ezekre vonatkozóan külön kérelem benyújtására fog sor
kerülni. Valamennyi elbocsátást az 1927/2006/EK rendelet 2. cikke
második bekezdésének első francia bekezdése alapján vették számításba.
Az elbocsátások előre nem látható
jellegének bizonyítása
11.                  
A finn hatóságok szerint a salói üzemben történt
elbocsátások nem voltak előre láthatóak, mivel ez az üzem kifejezetten
kivételt képezett, amikor a Nokia 2011 februárjában széles körű
finnországi leépítéseket jelentett be. Akkor arra számítottak, hogy a salói üzemben
gyártják majd a Windows Phone platformot használó okostelefonokat.
12.                  
2011. november végén, amikor bejelentették a kolozsvári
(Románia) üzem bezárását, a Nokia azt is bejelentette, hogy újra átgondolja a
salói üzem szerepét, és hogy 2012-ben létszámcsökkentésre lehet számítani.
2012. március 22-én bejelentették a salói személyi állomány 1000
fővel történő csökkentését, amelyet június végéig hajtanak végre. A
mindössze egy évvel korábban adott biztosítékok után, és annak fényében, hogy
ez volt a Nokia elsőként üzembe állított, a termékfejlesztésben is
tevékeny gyártóüzeme, és a Nokia rendszerint itt indította el az új és fontos
telefonmodelleket érintő összeszerelési és összeszerelés-betanítási
folyamatot, ez a fejlemény nem volt előre látható. Ezenkívül már
jelentős létszámleépítéseket hajtottak végre Finnországban, és további
ilyen méretű csökkentésekre nem lehetett számítani.
Az elbocsátó vállalatok és a támogatásra
jogosult munkavállalók meghatározása
13.                  
A kérelem 1000 személy elbocsátására vonatkozik,
valamennyi elbocsátásra a Nokia plc (Salo) vállalatnál kerül sor. Mind az 1000
munkavállaló jogosultja az alább részletezett intézkedéseknek.
14.                  
A támogatásra jogosult munkavállalók megoszlása a
következő:
 Kategória || Szám || Százalék 
 Férfiak || 365 || 36,5 
 Nők || 635 || 63,5 
 EU-állampolgárok || 944 || 94,4 
 Nem EU-állampolgárok || 56 || 5,6 
 15 és 24 év közöttiek || 28 || 2,8 
 25 és 54 év közöttiek || 803 || 80,3 
 55 és 64 év közöttiek || 169 || 16,9 
 64 évesnél idősebbek || 0 || 0,0 
15.                  
E munkavállalók közül 20-an tartós
egészségügyi problémával küzdenek vagy fogyatékossággal élnek.
16.                  
A foglalkozási csoportok szerinti megoszlás a
következő:
 Kategória || Szám || Százalék 
 Törvényhozók, felső és egyéb vezetők || 15 || 1,5 
 Felsőfokú képzettséget igénylő foglalkozások || 14 || 1,4 
 Technikusok és hasonló végzettségű egyéb szakmunkaerő || 64 || 6,4 
 Irodai foglalkozások || 49 || 4,9 
 Vegyesipari foglalkozások || 104 || 10,4 
 Gépkezelők és -összeszerelők || 713 || 71,3 
 Egyszerű foglalkozások || 41 || 4,1 
17.                  
Az 1927/2006/EK rendelet 7. cikkének
megfelelően Finnország megerősíti, hogy az EGAA végrehajtásának
különböző szakaszaiban és különösen az EGAA-hoz való hozzáférésben mind
jelenleg, mind a jövőben a nők és a férfiak egyenlőségét szem
előtt tartó és megkülönböztetésmentes politikát alkalmaz és fog
alkalmazni.
Az érintett terület, valamint az ott
működő hatóságok és érdekelt felek bemutatása
18.                  
Salo környéke Délnyugat-Finnország tartomány része,
amely az ország leginkább exportorientált térségeinek egyike (ipari
termelésének több mint 60 %-át exportálják). A régió az 1990-es években
érte el rendkívül prosperáló státuszát, amikor az akkoriban a világ vezető
mobiltelefon-gyártójává váló Nokia erőteljes növekedést mutatott fel.
Ahogyan a Nokia pozíciója meggyengült, és bekövetkezett a globális pénzügyi és
gazdasági válság, Salóban a foglalkoztatást és a termelést tekintve romlott a
helyzet, és ezt a régiót súlyosabban érintette a válság, mint Finnország más
részeit.
19.                  
A salói térség gazdasági szerkezete az 1990-es évek
vége óta kivételes specializáltságot mutat; 2008-ban az informatikai és
kommunikációs ágazat a hozzáadott érték több mint 50 %-át tette ki.
Ahogyan a Nokia helyzete romlott, először a beszállítók érezték meg a
visszaesést, mivel csökkent az elektronikus alkatrészek ágazatának, a
műanyag részek ágazatának és más támogató ágazatoknak a mérete. Csak a második
fázisban került sor arra, hogy a Nokia csökkentette saját termelését és végül
saját munkavállalóinak a számát.
20.                  
Salo Délnyugat-Finnország tengerparti vidékén
helyezkedik el, körülbelül 50 km-re a tartományi központtól, Turkutól, és
100 km-re Helsinkitől. A munkavállalók főként helyben laknak, de
néhányan Turkuból, illetve még kisebb számban Helsinkiből ingáznak.
21.                  
A fő érdekelt felek a Délnyugat-Finnországi
Gazdaságfejlesztési, Közlekedési és Környezetvédelmi Központ; Salo Régió
Foglalkoztatási és Gazdasági Hivatala; Salo városa; valamint Somero városa.
22.                  
Széles körű érdekképviseletet megvalósító
munkacsoport került felállításra a Nokia salói tevékenységének átszervezésével
kapcsolatban. Különböző alcsoportok foglalkoznak többféle témával, többek
között a szolgáltatásokkal, jóléttel, tanulmányokkal, a Nokián kívüli új
állásokkal és a vállalkozással. Helyi együttműködési csoportot hoznak
létre kifejezetten azért, hogy segítsen a szellemi munkavállalóknak. Egy másik,
Invest in Salo (Fektessen be Salóban) nevű csoport arra törekszik,
hogy a szabad munkaerő számára keresletet találjon az érdeklődő
vállalatok körében.
Az elbocsátások várható hatása a helyi,
regionális vagy országos foglalkoztatásra
23.                  
A recesszió 2008. évi kezdete előtt a salói
régióban körülbelül 6 %-os volt a munkanélküliség. 2009 végére a
duplájára, 12 %-ra emelkedett, és azóta enyhén emelkedő tendencia
jellemzi. A jelenlegi elbocsátások és a várható második hullám mellett fennáll
annak a kockázata, hogy a munkanélküliségi ráta körülbelül 15–17 %-ra
emelkedhet 2012 végére.
24.                  
Salo helyzete jelentősen eltér a Finnország
egyéb olyan részeiben tapasztalható helyzettől, ahol a Nokia csökkentette
tevékenységét. A Nokia salói üzemében foglalkoztatottak többségét hagyományosan
az összeszerelés és hasonló feladatok terén alkalmazták, míg más finnországi
egységeknél a hangsúly a kutatási és tervezési funkciókon volt. Ezért a Nokia
salói üzeméből történő jelenlegi és jövőbeli elbocsátások
főként fizikai munkát végzőket érintenek. Figyelemmel a munkavállalók
képzettségére, amelynek tekintetében körülbelül 40 %-uk csak alapfokú
végzettséggel, 39 %-uk pedig középfokú végzettséggel rendelkezik, ezek az
elbocsátások jelentősen megnövelik majd az alacsonyabb iskolázottságúak
arányát Salo munkanélküli népességén belül. Azok a szakképesítések, amelyekkel
ezek a munkavállalók rendelkeznek, a legtöbb esetben a technológiai vagy
műszaki ágazattól eltérő ágazatokhoz kapcsolódnak. A képesítések túl
régiek, és a munkavállalók nem szereztek semmilyen tapasztalatot ezeken a
területeken, így nem építhetnek a képzettségükre.
25.                  
Salo városának pénzügyi helyzete gyenge, és a
Nokiánál történő elbocsátások befolyásolják a település adóbevételeit.
Valószínű, hogy munkaadóként a városnak is számos alkalmazottját el kell
majd bocsátania, és a Nokiától elbocsátott egyetlen munkavállalónak sem tud
azzal segíteni, hogy munkát kínál neki.
A finanszírozásra javasolt, személyre
szabott szolgáltatások összehangolt csomagja és annak tételes bontásban
meghatározott, becsült költségei, valamint a strukturális alapok által
támogatott intézkedésekkel mutatott kiegészítő jelleg
26.                  
A Nokia salói üzemének munkavállalóira vonatozó
intézkedések célja egyrészt az, hogy segítsenek a munkavállalóknak új munkát
találni / saját vállalkozást indítani, másrészt az, hogy a munkavállalók valamilyen
további képzésben vagy oktatásban vegyenek részt (esetleg mindkettő). Ide
tartoznak:
–     
Álláskeresési tanácsadás: A valamennyi elbocsátandó munkavállalónak nyújtott személyes útmutató
foglalkozásokat követően (amelyek nem képezik részét az EGAA-kérelemnek)
alaposabb tanácsadás kezdődött a Nokia telephelyén, amíg a munkavállalók a
felmondási idejüket töltötték. Ez egyéni és csoportos tanácsadással,
állásbörzék rendezésével és azokon való részvétellel, a helyi
munkaerőpiacról és a szükséges állásokról szóló tájékoztatással, valamint
az álláskeresési képességek javításával folytatódik, főként azok esetében,
akik már rég nem voltak munka nélkül. Az álláskeresési tanácsadás
időtartama 5 és 20 nap között változik, a munkavállalók
igényeitől függően. A becslések szerint körülbelül 600 munkavállaló
kíván majd rész venni ezen az alaposabb tanácsadáson, melynek költsége fejenként
mintegy 450 EUR. A fennmaradó 400 munkavállaló nem igényel majd további
tanácsadást az első személyes útmutató foglalkozást követően.
–     
Képzés és átképzés: Ezt
illetően két fő terület van: előkészítő munkaerő-piaci
képzés azok számára, akiknek esetleg még nincsenek tervei jövőbeli
pályájukra vonatkozóan, és átképzés azok számára, akik már tisztában vannak
céljukkal, de szükségük van a kellő képesítésre. Az előkészítő
munkaerő-piaci képzés logikus folytatása az azt megelőző
álláskeresési tanácsadásnak. A várakozások szerint körülbelül 170 munkavállaló
él majd ezzel a lehetőséggel, amely fejenként körülbelül 2700 EUR
költséggel jár. Ami a szakmai átképzést illeti, ez építhet a korábbi
képzettségekre és tapasztalatokra, vagy segíthet az álláskeresőnek abban,
hogy új irányba induljon el. Bizonyos feltételekkel felsőfokú végzettség
megszerzése is lehetséges. Tanfolyamok széles körét kínálják a Nokia salói
üzeméből elbocsátott munkavállalók számára. A várakozások szerint
körülbelül 550 munkavállaló él ezzel a lehetőséggel, fejenként
6880 EUR költség mellett.
–     
Vállalkozásra ösztönzés és szolgáltatások új
vállalkozók számára: A finn hatóságok ehhez az yrityssalói
Protomo szolgáltatásait veszik igénybe; ez egy teljes mértékben Salo városának
tulajdonában álló fejlesztési központ, amely üzleti szolgáltatásokat, többek
között vállalkozásindítási támogatást nyújt. A Protomo egy nyílt
innovációt támogató környezet, amely lehetővé teszi a résztvevők
számára, hogy ötleteik alapján prototípusokat dolgozzanak ki, csapatmunkában
kísérleti projekteket valósítsanak meg, újfajta termékeket és szolgáltatásokat
fejlesszenek ki, és új munkahelyeket teremtő új vállalkozásokat
indítsanak. A Protomo összekapcsolja az új ötleteket és az innovatív embereket.
Az EGAA-hoz kapcsolódó ezen intézkedés végrehajtása során három főt (akik
Salóban és Turkuban élnek) foglalkoztatnak majd teljes munkaidőben, bérelt
helyiségekben, hogy a Protomo szolgáltatásaival segítsék a támogatásra jogosult
munkavállalókat. A becslések szerint 240 munkavállaló veszi majd igénybe
ezeket a szolgáltatásokat, ennek költsége 450 000 EUR lesz.
A Protomo-féle elképzelés lényege, hogy
közvetítő szolgáltatásként működik új vállalkozók számára. A
Protomo-adatbázis a régióbeli egyének vagy vállalkozások által felkínált
ígéretes ötletek gyűjteménye. A Protomo által kijelölt oktatók segítséget
nyújtanak az elbocsátott munkavállalók kis csoportjainak abban, hogy az ötleteket
vagy egy olyan új vállalkozás keretében valósítsák meg, amely képes
előállítani azokat a termékeket vagy szolgáltatásokat, amelyekre igény
mutatkozik, vagy képessé teszi a munkavállalókat arra, hogy csatlakozzanak az
ötletadóhoz, és egy már meglévő vállalkozáson belül dolgozzanak az adott
ötleten. A Protomo csapata biztosítja ehhez a csoportos munkához a
létesítményeket és a adja a tanácsokat, és ők értékelik a javaslat
megvalósíthatóságát, valamint adott esetben biztosítják a szükséges
szakértőket. A 240 résztvevőre vonatkozóan a szakértők és a
berendezésekhez való hozzáférés biztosításának költsége becslések szerint
360 000 EUR. A Protomo 4–6 fős csoportokkal dolgozik,
amelyekből 60-at tervez létrehozni, és várhatóan e csoportok több
mint fele fejlődhet életképes új vállalkozássá.
A potenciális új vállalkozókat tanácsokkal, témába
vágó képzéssel, tanácsadással, konzultációval és támogatással segítik, és
néhány esetben anyagi támogatást is biztosítanak a vállalkozás beindításához. A
vállalkozásindítási támogatás napidíjjal segíti az új vállalkozót az új
vállalkozás beindításának első hónapjaiban. A 240 munkavállalóra
vonatkozóan a szükséges képzés költsége a becslések szerint
240 000 EUR. A Protomo képes lesz külső, speciális szaktudással
rendelkező szakértőket is biztosítani a reménybeli vállalkozók
számára, a 240 érintett munkavállalkozóra vonatkozóan ennek a szolgáltatásnak a
költsége a becslések szerint 120 000 EUR-t tesz ki.
–     
Támogatás független üzleti vállalkozás
indításához: Olyan vállalkozásindítási támogatás,
amely a kezdeti működés során legfeljebb 18 hónapra jövedelmet
biztosít a kezdő vállalkozók számára. Az alapjuttatás napi 31,36 EUR.
Ehhez változó mértékű kiegészítés adódik, amely nem haladhatja meg az
alapjuttatás 60 %-át. A becslések szerint nagyjából 60 személy lesz
jogosult erre a juttatásra, és a megvalósítási időszakban számukra
kifizetett átlagos összeg 6000 EUR lesz. E szakasz során a
kedvezményezettek továbbra is tanácsadásban és támogatásban részesülnek a
Protomo részéről.
–     
Mobilitási támogatás:
Ez fedezi mind az úti költségeket, mind a költözési költségeket.
Előfordulhat, hogy az álláskeresők nem találnak új munkát a közvetlen
közelben, így utazniuk kell, hogy megjelenjenek egy állásinterjún, és
lehetséges, hogy új helyre kell költözniük, hogy betöltsenek egy megüresedett
állást. Az úti költséget a távolság alapján számítják ki, szükség esetén
megtérítve a szállást is. A költözési költségeket legfeljebb 700 EUR-ig
térítik meg.
–     
Foglalkoztatási szolgáltatások a
Szolgáltatópontban: A Nokia salói üzeméből
elbocsátott munkavállalók számára Szolgáltatópontot jelölnek ki, amely gondoskodik
róluk a végrehajtási szakaszban. A Szolgáltatópont, amely eredetileg a Nokia
telephelyén kezdte meg működését, a kezdetektől tanácsokat ad az
érintett munkavállalóknak, sokkal személyesebb és alaposabb szolgáltatást
nyújtva számukra, mint amilyenre az állami foglalkoztatási hivatal rendszerint
képes. Különös figyelmet fordítanak arra, hogy egyik munkavállaló se váljon
hosszú időre munkanélkülivé. A Szolgáltatópont intenzív kezdeti
tevékenységét követően is rendelkezésre áll, hogy a munkavállalóknak
személyre szabott megoldásuk megvalósítása során továbbra is iránymutatást
nyújtson. A Szolgáltatópont mind az 1000 támogatásra jogosult munkavállaló
részére történő fenntartásának költsége a becslések szerint
900 000 EUR.
–     
Fizetési támogatások:
Ezeket olyan munkaadóknak lehet nyújtani, akik hajlandóak felvenni a
támogatásra jogosult munkavállalókat, tudatában a foglalkoztatandó személy
szakértelmében vagy szakképzettségében fennálló hiányosságoknak, és akik
hajlandóak biztosítani, hogy ezek a személyek mindaddig megkapjanak minden
támogatást és a szükséges munkahelyi képzést, amíg beilleszkednek a számukra
idegen állásba. Az időtartamot a munkavállaló szükségleteinek
megfelelően állapítják meg, a támogatás a becslések szerint átlagosan 7500 EUR-t
tesz majd ki az e rendszerben támogatásra jogosult munkavállalónként.
–     
Vállalkozásokra irányuló adatgyűjtési
rendszer: Ez a rendszer lehetővé teszi a
Foglalkoztatási és Gazdaságfejlesztési Hivatalok, a Gazdaságfejlesztési
Központok és a Foglalkoztatási és Gazdasági Minisztérium számára, hogy
telefonos interjúkat folytassanak le vállalatokkal, és naprakész információkat
gyűjtsenek a vállalkozások munkaerőigényeiről. Ez az információ
lehetővé teszi a hivatalok számára, hogy megfelelő irányba indítsák a
munkavállalókat, és segítsenek nekik a tanfolyamok közötti választásban. Az
interjúkat központosított módon folytatják le, és az eredményeket rendszerezett
formában bocsátják a résztvevők rendelkezésére. E szolgáltatás
nyújtásának költsége a becslések szerint 120 000 EUR.
–     
Karrier-tanácsadás, a szakképzettség és a
kompetenciák feltérképezése: A Nokiánál hosszú
ideje összeszerelési munkát végző személyek szakértelme és végzettsége
nagy változatosságot mutat, ezeket a szakképzettség és a kompetenciák
feltérképezése útján lehet értékelni. Az egyéni iránymutatás és a képzési
tervek kialakítása érdekében elengedhetetlen az egyes munkavállalók kiindulási
alapjainak ismerete. A szakképzettség és a kompetenciák feltérképezése révén
szerzett adatok összevethetők a vállalkozások munkaerőigényére
vonatkozó információkkal, amelyek a vállalatokkal folytatott telefonos interjúk
alapján készült jelentések és statisztikák útján érkeznek be. A szakképzettség
és a kompetenciák feltérképezését főszabály szerint szakképzési intézmények
végzik szerződéses szolgáltatásként. Ebben várhatóan 450 munkavállaló vesz
majd részt, fejenként 500 EUR költséggel.
–     
A munkaképesség értékelése: Néhány elbocsátott személy munkaképessége bizonyos mértékben
korlátozott, ezt pedig fel kell mérni, mielőtt a foglalkoztatásra
vonatkozó új tervekre és támogatási intézkedésekre vonatkozó megállapodásokat
kötnek. A munkaképesség-értékelés céljából a Foglalkoztatási és
Gazdaságfejlesztési Hivatal a szükséges orvosi vizsgálatok felé tudja
irányítani az álláskeresőt. Ezek költsége a becslések szerint átlagosan
2500 EUR körül alakul személyenként.
27.                  
A kérelemben az 1927/2006/EK rendelet 3. cikke
szerint feltüntetett, az EGAA végrehajtásához kapcsolódó kiadások
előkészítést és irányítást (a szükséges rendszerek létrehozása, úti költség
és fordítások), tájékoztatást (helyi, regionális és nemzeti szinten), valamint
tanúsítást és figyelemmel kísérést foglalnak magukban. A nemzeti
szintű tájékoztatás már megkezdődött, amikor először fontolóra
vették az EGAA-kérelem benyújtását, majd tovább folytatódott, amikor a kérelmet
benyújtották a Bizottságnak. A Nokia által elbocsátott munkavállalókat
tájékoztatni fogják arról, hogy a részükre nyújtott szolgáltatásokat az EGAA
társfinanszírozza. A végrehajtás bevált módszereire fel fogják hívni a figyelmet,
azokra a személyekre összpontosítva, akik kedvezményezettjei voltak az
intézkedéseknek és új munkát találtak.
28.                  
A finn hatóságok által ismertetett, személyre
szabott szolgáltatások az 1927/2006/EK rendelet 3. cikkében
meghatározott támogatható tevékenységek közé sorolható aktív
munkaerő-piaci intézkedéseknek minősülnek. A finn hatóságok az
összköltséget 10 692 000 EUR-ra, ebből a személyre szabott
szolgáltatásokhoz kapcsolódó kiadásokat 10 273 000 EUR-ra, az
EGAA végrehajtásához kapcsolódó kiadásokat 419 000 EUR-ra (az
összköltség 3,92 %-ára) becsülik. Az EGAA-ból igényelt teljes hozzájárulás
összege 5 346 000 EUR (az összköltségek 50 %-a).
 Tevékenységek || A támogatásra jogosult munkavállalók becsült száma || Becsült költségek egy támogatásra jogosult munkavállalóra (EUR) || Összköltség (EGAA és nemzeti társfinanszírozás) (EUR) 
 Személyre szabott szolgáltatások (az 1927/2006/EK rendelet 3. cikkének első bekezdése) 
 Álláskeresési tanácsadás || 600 || 450 || 270 000 
 Képzés és átképzés (szakmai) || 550 || 6 880 || 3 784 000 
 Képzés és átképzés (előkészítő) || 170 || 2 700 || 459 000 
 Vállalkozásösztönzés (a Protomo keretében végzett tevékenység) || 240 || 1 875 || 450 000 
 Vállalkozásösztönzés (a Protomo keretében végzett szolgáltatásbeszerzés) || 240 || 1 500 || 360 000 
 Vállalkozásösztönzés (a Protomo keretében nyújtott képzés) || 240 || 1 000 || 240 000 
 Vállalkozásösztönzés (szolgáltatásbeszerzés) || 240 || 500 || 120 000 
 Támogatás független üzleti vállalkozás indításához || 60 || 6 000 || 360 000 
 Mobilitási támogatás || 300 || 200 || 60 000 
 Foglalkoztatási szolgáltatások a Szolgáltatópontban || 1 000 || 900 || 900 000 
 Fizetési támogatások || 360 || 7 500 || 2 700 000 
 Vállalkozásokra irányuló adatgyűjtési rendszer || 1 000 || 120 || 120 000 
 Karrier-tanácsadás és a szakmai kompetenciák feltérképezése || 450 || 500 || 225 000 
 A munkaképesség értékelése || 90 || 2 500 || 225 000 
 Az összes személyre szabott szolgáltatás részösszege ||   || 10 273 000 
 Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) 
 Előkészítő tevékenységek ||   || 72 000 
 Igazgatás ||   || 152 000 
 Tájékoztatás és figyelemfelhívás ||   || 183 000 
 Ellenőrzési tevékenységek ||   || 12 000 
 Az EGAA végrehajtásához kapcsolódó kiadások részösszege ||   || 419 000 
 Becsült költség összesen ||   || 10 692 000 
 EGAA-hozzájárulás (az összköltségek 50 %-a) ||   || 5 346 000 
29.                  
Finnország megerősíti, hogy a fent ismertetett
intézkedések kiegészítik a strukturális alapok által finanszírozott
intézkedéseket, és hogy megtette a szükséges intézkedéseket a kettős
finanszírozás megelőzésére. A hirtelen strukturális változást kezelő
koordinációs csoport működik Délnyugat-Finnország térségében, amelynek
feladata többek között, hogy megállapodjon az ESZA és az EGAA közötti
feladatmegosztásról. E projekt irányítócsoportjának feladata a tevékenység
vezetése, irányítása, valamint a tevékenységre vonatkozó stratégiai
iránymutatások és célok meghatározása. A projektcsoport egyúttal felelős
intézkedések kezdeményezéséért a salói régióban, valamint az irányítócsoport
által meghatározott stratégiai célok alapján a strukturális változások
gyakorlati előrehaladásának figyelemmel kíséréséért és értékeléséért. A
regionális szereplők, többek között a szociális partnerek és a közös
önkormányzati oktatási hatóság jelentős súllyal képviseltetik magukat a
munkacsoportokban.
Az érintett munkavállalóknak nyújtott
személyre szabott szolgáltatások kezdetének tényleges vagy tervezett
időpontja
30.                  
Finnország 2012. február 29-én kezdte meg
az EGAA általi társfinanszírozásra javasolt, összehangolt csomag keretében a
személyre szabott szolgáltatások nyújtását az érintett munkavállalóknak. Ez az
időpont tekintendő tehát az EGAA-ból nyújtandó valamennyi támogatásra
való jogosultság kezdetének.
A szociális partnerekkel folytatott
konzultáció során követett eljárások
31.                  
A szociális partnereket a kezdetektől bevonták
a folyamatba, és ez a továbbiakban is így lesz. További információkért lásd a
fenti 29. pontot.
32.                  
A finn hatóságok megerősítették, hogy a
nemzeti és uniós jogszabályokban a csoportos létszámleépítések vonatkozásában
előírt követelményeknek eleget tettek.
Tájékoztatás a nemzeti jog alapján vagy
kollektív szerződések értelmében kötelezően végrehajtandó
intézkedésekről
33.                  
Az 1927/2006/EK rendelet 6. cikkében
foglalt kritériumok tekintetében a finn hatóságok kérelmükben:
·      megerősítették, hogy az EGAA-ból származó pénzügyi hozzájárulás
nem helyettesíti azokat az intézkedéseket, amelyek meghozatala a nemzeti jog
vagy kollektív szerződések alapján a vállalatok felelőssége;
·      bizonyították, hogy az intézkedések az egyes munkavállalóknak nyújtanak
segítséget, és nem vállalkozások vagy ágazatok szerkezetátalakítására
irányulnak;
·      megerősítették, hogy a fent említett támogatható intézkedésekre
más uniós pénzügyi eszközből nem folyósítanak támogatást.
Irányítási és ellenőrzési
rendszerek 
34.                  
Finnország tájékoztatta a Bizottságot, hogy a
pénzügyi hozzájárulást a Foglalkoztatási és Gazdasági Minisztérium kezeli majd,
amely az ESZA-finanszírozás kezelését is végzi. Ugyanez a minisztérium jár el
tanúsító hatóságként is. Az e két funkcióért felelős szervezeti
egységek feladatait és jelentéstételi viszonyait szigorúan elválasztják. Az
irányító funkciókat a Foglalkoztatási és Vállalkozási Osztályhoz rendelték
hozzá, míg a tanúsító funkciókat az Emberi Erőforrásokkal és Igazgatással
Foglalkozó Egység látja el. A minisztérium kézikönyvet készített, amely
részletesen ismerteti a követendő eljárásokat.
Finanszírozás
35.                  
Finnország kérelme alapján az összehangolt,
személyre szabott szolgáltatási csomaghoz javasolt EGAA-hozzájárulás (beleértve
az EGAA végrehajtásához kapcsolódó kiadásokat) 5 346 000 EUR,
amely az összköltségek 50 %-át teszi ki. A Bizottság által az Alapból
történő allokációra tett javaslat a Finnország által szolgáltatott
információn alapszik.
36.                  
Figyelembe véve az EGAA-ból folyósítható pénzügyi
hozzájárulásnak az 1927/2006/EK rendelet 10. cikkének
(1) bekezdése szerint meghatározott maximális összegét, továbbá az
előirányzatok átcsoportosításához megállapított mozgásteret, a Bizottság
azt javasolja, hogy a fent említett teljes összeget folyósítsák az EGAA-ból; az
összeg a pénzügyi keret 1a. fejezetében különítendő el.
37.                  
A javasolt pénzügyi hozzájárulás összege
lehetővé teszi, hogy – az 1927/2006/EK rendelet 12. cikkének
(6) bekezdésében szereplő előírásnak megfelelően – az év
utolsó négy hónapjában az EGAA-ra elkülönített éves maximális összeg több mint
25 %-a továbbra is rendelkezésre álljon támogatások kifizetésére.
38.                  
Az EGAA-ból történő forrásallokációra tett
javaslat révén a Bizottság a 2006. május 17-i intézményközi
megállapodás 28. pontjának megfelelően kezdeményezi az
egyszerűsített háromoldalú eljárást, hogy az EGAA igénybevételének
szükségességét és az igényelt összegeket illetően biztosítsa a
költségvetési hatóság két ágának egyetértését. A Bizottság felkéri a
költségvetési hatóság két ága közül azt, amelyik a megfelelő politikai
szinten előbb jut egyetértésre az igénybevételre irányuló javaslattervezet
ügyében, hogy szándékáról értesítse a másik ágat és a Bizottságot. A
költségvetési hatóság bármelyik ágának elutasító véleménye esetén hivatalos
háromoldalú egyeztetést kell kezdeményezni.
39.                  
A Bizottság a 2012. évi költségvetés
kötelezettségvállalási előirányzataiba irányuló külön átcsoportosítási
kérelmet nyújt be a 2006. május 17-i intézményközi megállapodás
28. pontjának megfelelően.
A kifizetési előirányzatok forrása 
40.                  
A 2012-ben eredetileg a 04 05 01.
jogcímcsoporton meghatározott kifizetési előirányzatok összege teljesen
felhasználásra kerül azt követően, hogy a költségvetési hatóság két ága
elfogadja az eddig az EGAA igénybevételére benyújtott javaslatokat, és így a
források nem lesznek elegendőek ahhoz, hogy fedezzék a jelenlegi
kérelemhez szükséges összeget. Az EGAA költségvetési sorát terhelő
kifizetési előirányzatok emelését fogják kérelmezni átcsoportosítás útján,
amennyiben a rendelkezésre álló előirányzatokban található megfelelő
forrás; egyéb esetben költségvetés-módosítás útján. A kérelemben igényelt
5 346 000 EUR összegre e költségvetési sor előirányzatai
fognak fedezetet biztosítani.
Javaslat
AZ EURÓPAI PARLAMENT ÉS A TANÁCS
HATÁROZATA
az Európai Globalizációs Alkalmazkodási
Alapnak az Európai Parlament, a Tanács és a Bizottság közötti, a költségvetési
fegyelemről és a pénzgazdálkodás hatékonyságáról és eredményességéről
szóló, 2006. május 17-i intézményközi megállapodás 28. pontja alapján
történő igénybevételéről (Finnország „EGF/2012/006 FI/Nokia Salo”
referenciaszámú kérelme)
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre,
tekintettel az Európai Parlament, a Tanács és
a Bizottság között létrejött, a költségvetési fegyelemről és a
pénzgazdálkodás hatékonyságáról és eredményességéről szóló,
2006. május 17-i intézményközi megállapodásra[6] és különösen annak 28. pontjára,
tekintettel az Európai Globalizációs
Alkalmazkodási Alap létrehozásáról szóló, 2006. december 20-i 1927/2006/EK
európai parlamenti és tanácsi rendeletre[7]
és különösen annak 12. cikke (3) bekezdésére,
tekintettel az Európai Bizottság javaslatára[8],
mivel:
(1)              
Az európai globalizációs alkalmazkodási alapot
(EGAA) azért hozták létre, hogy kiegészítő támogatást nyújtson a
világkereskedelemben bekövetkezett fő strukturális változások
eredményeként elbocsátott munkavállalóknak, és segítse a munkaerő-piaci
reintegrációjukat.
(2)              
A 2006. május 17-i intézményközi
megállapodás az EGAA igénybevételét évi 500 millió EUR-s
plafonértéken belül engedélyezi.
(3)              
Finnország a Nokia plc (Salo) vállalatnál történt
elbocsátásokra tekintettel 2012. július 4-én az EGAA igénybevételére
irányuló kérelmet nyújtott be, majd 2012. augusztus 21-ig további
információkkal egészítette ki azt. A kérelem megfelel az 1927/2006/EK rendelet
10. cikkében a pénzügyi hozzájárulások meghatározására vonatkozóan
megállapított követelményeknek. A Bizottság ezért 5 346 000 EUR
rendelkezésre bocsátására tesz javaslatot.
(4)              
Az EGAA-t tehát igénybe kell venni a Finnország
által benyújtott kérelem alapján történő pénzügyi hozzájárulás folyósítása
érdekében,
ELFOGADTA EZT A HATÁROZATOT:
1. cikk
Az Európai Uniónak a 2012-es pénzügyi évre
szóló általános költségvetése keretében igénybe kell venni az Európai
Globalizációs Alkalmazkodási Alapot (EGAA), hogy az
5 346 000 EUR összeg kötelezettségvállalási és kifizetési
előirányzatokban rendelkezésre álljon.
2. cikk
Ezt a határozatot az Európai Unió Hivatalos
Lapjában ki kell hirdetni.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
[1]               HL C 139., 2006.6.14, 1. o.
[2]               HL L 406., 2006.12.30, 1. o.
[3]               Az 1927/2006/EK rendelet 3. cikkének harmadik
bekezdése szerint.
[4]               EGF/2011/014 RO/Nokia.
[5]               Rendszeres frissítések a következő internetcímen:         
http://ec.europa.eu/social/BlobServlet?docId=4558&langId=en.
[6]               HL C 139., 2006.6.14, 1. o.
[7]               HL L 406., 2006.12.30, 1. o.
[8]               HL C […]., […]., […]. o.